[{"text_idx": "#000009", "text": "Adroddiad Blynyddol a Datganiadau Ariannol"}, {"text_idx": "#000010", "text": "Datganiad ar Gaethwasiaeth a Masnachu Pobl"}, {"text_idx": "#000014", "text": "Mae\u2019r Gwobrau\u2019n cydnabod gwaith ymchwil a mentergarwch o ragoriaeth ar draws y sefydliad cyfan, sydd wedi gwneud cyfraniad o bwys tuag at wella lles economaidd a chymdeithasol Cymru."}, {"text_idx": "#000016", "text": "\u201cMae\u2019r gweithgareddau ymchwil a menter hynny sy\u2019n cael eu cynnal ym Mhrifysgol Bangor yn chwarae rhan bwysig yn gwella budd cymdeithasol ac economaidd Cymru. Ym Mhrifysgol Bangor rydym yn creu gwybodaeth sy\u2019n rhagori\u2019n rhyngwladol ac yn cyfuno hynny gydag arloesi a chyfathrebu, i sicrhau bod ein holl feysydd ymchwil o fudd i eraill."}, {"text_idx": "#000019", "text": "\u201cPwrpas ein Gwobrau Effaith yw arddangos gwaith y brifysgol a dathlu ein llwyddiannau. Hon yw\u2019r ail flwyddyn yn olynol i ni gynnal y gystadleuaeth hon ac eleni daeth 40 cais i law. Roedd safon y gystadleuaeth yn uchel iawn, ac rydym yn dathlu\u2019r cyfoeth o ddoniau sydd gennym ledled ein prifysgol."}, {"text_idx": "#000020", "text": "Llongyfarchiadau i\u2019r rheiny sydd wedi cyrraedd y rownd derfynol, bydd clywed am effaith eu gwaith yn ysbrydoliaeth i eraill a byddant hefyd yn amlygu\u2019r gwahaniaeth y gall ymchwil Prifysgol Bangor ei wneud.\u201d"}, {"text_idx": "#000023", "text": "Yn ogystal a\u0302 sicrhau bod cyfle i fyfyrwyr o bob oed ddysgu am y diwydiant ffotoneg a chael bod yn rhan ohono, ac yn arbennig y diwydiant yng nghlwstwr ffotoneg Gogledd Cymru, bu PAWB yn cyfrannu at gais a wnaed gan Gymdeithas Ffisegol Ewrop (EPS) i\u2019r Cenhedloedd Unedig i ddynodi \u2018Blwyddyn Ryngwladol Goleuni\u2019 yn 2015. PAWB fydd yn arwain y gwaith o drefnu digwyddiadau\u2019r Flwyddyn Ryngwladol yng Nghymru a bydd yn cyfrannu at weithgareddau yn y DU, Ewrop a thu hwnt"}, {"text_idx": "#000028", "text": "Mae ymchwil y Ganolfan wedi cael effaith uniongyrchol trwy ddylanwadu ar y broses gwneud penderfyniadau a ddefnyddir wrth asesu meddyginiaethau newydd yn y DU (sy\u2019n \u00a39bn o wariant blynyddol). Mae\u2019r ymchwil hefyd wedi cyfrannu at benderfyniadau Llywodraeth Cymru a Llywodraeth yr Alban i ymwrthod a\u0302\u2019r syniad o gael cronfa neilltuol wedi\u2019i chlustnodi ar gyfer cyffuriau canser. Yn wahanol i\u2019r GIG yn Lloegr, lle mae \u00a3200m yn cael ei neilltuo\u2019n flynyddol ar gyfer meddyginiaethau canser, mae polisi\u0308au yng Nghymru a\u2019r Alban yn ceisio lleihau anghydraddoldebau yn y gwasanaeth iechyd drwy sicrhau bod cleifion a\u0302 phob math o gyflyrau\u2019n cael mynediad at driniaethau effeithiol."}, {"text_idx": "#000029", "text": "Mae\u2019r Ganolfan hefyd yn cydweithio\u2019n agos gyda Chanolfan Therapiwteg a Thocsicoleg Cymru Gyfan i gynnal asesiad economeg iechyd ar oddeutu 200 o feddyginiaethau newydd. Mae\u2019r wybodaeth yn cael ei gyflwyno i Grw\u0302p Strategaeth Meddyginiaethau Cymru Gyfan, fel gwybodaeth sy\u2019n sail i\u2019w penderfyniadau. Yn y cyfnod rhwng 2006 a 2012 roedd yn sail i wariant o \u00a3263m ar feddyginiaethau gan y Gwasanaeth Iechyd Gwladol yng Nghymru. Wrth dderbyn y Wobr, dywedodd yr Athro Dyfrig Hughes:"}, {"text_idx": "#000038", "text": "\u201cMae ennill y wobr yn wych ac mae derbyn cydnabyddiaeth am effaith ein gwaith yn hanfodol i Ganolfan Biogyfansoddion. Mae hyn yn esiampl wych o sut y gallem fod o gymorth i gwmni\u0308au fel ValueForm, wrth iddynt ddatblygu eu cynnyrch a\u2019u syniadau.\u201d"}, {"text_idx": "#000040", "text": "Daw\u2019r Wobr wrth i\u2019r ganolfan ddathlu ei phen-blwydd yn 25. Yn ystod y cyfnod hwn mae\u2019r Ganolfan wedi bod yn flaengar o ran ymchwil, datblygiadau a masnacheiddio deunyddiau amgen sydd a\u0302 sail naturiol i\u2019w defnyddio yn lle deunyddiau synthetig mewn cynhyrchu a diwydiant."}, {"text_idx": "#000043", "text": "Canlyniad y cyfarfod rhwng Superfix Supplements a Halen Mo\u0302n oedd lansio i\u2019r farchnad fyd-eang gynnyrch therapiwtig sy\u2019n deillio o sgil-gynnyrch diwydiant lleol. Mae75% o geffylau rasio 2 a 3 mlwydd oed yn dioddef o glefyd orthopedig, ac amcangyfrifir bod hynny\u2019n costio \u00a377,000,000 i\u2019r diwydiant rasio. Ateb syml iawn i hyn oedd datblygu chwistrell trwy\u2019r croen i\u2019r goes ac ychwanegu triniaeth gyda mwynau at driniaeth sba ceffylau. Mae\u2019r chwistrell yn cynnwys strontiwm i gynyddu dwysedd esgyrn a sylffwr i leddfu poen."}, {"text_idx": "#000046", "text": "\u201cMae hyn yn esiampl wych o\u2019r hyn y gellir ei gyflawni wrth i fusnes ac academia gydweithio, y canlyniad yw bod cynnyrch arbenigol wedi ei ryddhau ar y farchnad mewn dim o beth o ran amser.\u201d"}, {"text_idx": "#000050", "text": "Dyddiad cyhoeddi: 11 Gorffennaf 2014"}]